**Výroba menoviek**

[](https://www.sperkovo.sk/navod-na-bylinkove-menovky-malovane-tabulovou-farbou/)

**21  
júl**

Tabuľová farba je naozaj úžasná vec – pomaľovať tabuľovou farbou môžete nielen terakotové kvetináče ale aj stenu, nábytok, sklenené fľaše alebo drevené paličky.

Označte menovkou zasadené bylinky alebo zeleninu, aby ste nezabudli kam ste čo zasadili

**Na výrobu budeme potrebovať:**

* [tabuľová farba](http://www.sperkovo.sk/kategoria-produktu/tabulove-a-magneticke-farby/)
* [plochý štetec](http://www.sperkovo.sk/produkt/stetce-ploche-sada/)
* drevené špachtle
* krieda alebo [akrilová farba](http://www.sperkovo.sk/kategoria-produktu/akrylove-farby/)



Drevenú špachtľu namaľujeme tabuľovou farbou. Aby sme vytvorili odolnú vrstvu a dostatočne hrubý náter farby, odporúčame použiť dva alebo tri nátery tabuľovej farby:



**Tabuľová farba** schne pomerne rýchlo a preto stačí počkať len pár minút. Ak budete menovky používať na bylinky ktoré máte v kvetináčoch za oknom, na napísanie názvu môžete použiť obyčajnú kriedu na tabuľu.

Menovky na bylinky ktoré plánujete mať vonku na balkóne, na terase alebo v záhrade, musia byť odolné voči dažďu preto vám odporúčame na písanie použiť akrilovú farbu a tenký štetec. Na drevené paličky napíšte názov bylinky ktorú potrebujete označiť.

Menovky zapichnite k bylinkám a budete presne vedieť aké bylinky ste si zasadili tento rok. Návod na bylinkové menovky maľované tabuľovou farbou máme úspešne za sebou a teraz sa už môžeme v pohodlí našej záhradky pohodlne usadiť a čakať na prvú úrodu.